Intenzivne borbe u Siriji
Prema izveštajima sirijskih aktivista, vladine snage nastavljaju bombardovanje Homsa; ruski šef diplomatije u poseti Damasku
Aktivisti navode da su artiljerijski napadi danas najintenzivniji u oblasti Baba Amr. Ovo je četvrti uzastopni dan napada vladinih snaga koji je, kako tvrde aktivisti, započet masakrom 200 stanovnika u noći između petka i subote. Američka organizacija Hjuman rajts voč je sapštila da je sirijska vlada pojačala nasilje posle neuspelog pokušaja usvajanja rezolucije u Savetu bezbednosti UN-a. izjavio je Rid Brodi iz Hjuman rajts voča. Sirijska državna agencija SANA optužuje „naoružane teroriste“ za nasilje. SAD su u ponedeljak zatvorile ambasadu u Damasku i povukle ostatak diplomatskog osoblja iz zemlje. Generalni sekretar UN-a Ban Ki-mun je rekao da je zgrožen napadom vladinih snaga na Homs, nazvavši to „neprihvatljivim činom za čovečanstvo." Ruski ministar inostranih poslova Sergej Lavrov rekao je sirijskom predsedniku Bašaru al-Asadu da Moskva želi da arapski narod „živi u miru“, dok arapske i zapadne zemlje nastavljaju da vrše pritisak za rešavanje krize u Siriji u kojoj nasilje ne prestaje. Lavrov je danas doputovao u Damask zajedno sa šefom ruske spoljne obaveštajne službe. Njegovoj poseti prethodio je veto koji su Rusija i Kina stavile na rezoluciju Saveta ujedinjenih nacija o Siriji. Kina je danas izrazila nadu da će razgovori u Damasku biti produktivni, dok istovremeno razmatra slanje sopstvenih izaslanika u taj region, u nastojanju da se nađe rešenje za krizu. U međuvremenu, Turska je danas saopštila da pokreće novu inicijativu za rešavanje situacije u Siriji, pošto su Rusija i Kina vetom sprečile donošenje rezolucije Saveta bezbednosti. Premijer Redžep Tajip Erdogan rekao je da će Turska u tome sarađivati sa zemljama koje stoje uz sirijski narod, a ne uz vladu te zemlje.